Γ. Οικονόμου: Zούμε πανδημία ανεμβολίαστων – Δεν ξανακλείνουν η κοινωνία και η oικονομία-\n“Η πανδημία που ζούμε, είναι πανδημία των ανεμβολίαστων πια. Εννιά στους δέκα που είναι στις εντατικές διασωληνωμένοι, η συντριπτική πλειοψηφία των συμπολιτών μας, που δυστυχώς «φεύγει», είναι ανεμβολίαστοι” τόνισε ο κυβερνητικός εκπρόσωπος Γιάννης Οικονόμου σε συνέντευξη του στο ραδιόφωνο του Σκάϊ.\nΑναφέρθηκε σε δηλώσεις του κ. Τσιόδρα ο οποίος έχει επισημάνει ότι με τους εμβολιασμούς «έχουμε σώσει 8.500 ανθρώπους» και τόνισε με έμφαση ότι “δεν υπάρχει άλλο όπλο στα χέρια μας, από το εμβόλιο. Δεν υπάρχει άλλος τρόπος, ούτε στην Ελλάδα, ούτε στον υπόλοιπο κόσμο, για να ξαναπάρουμε τη ζωή μας πίσω. Δεν υπάρχει αμφιβολία ότι το Κράτος έκανε ό,τι μπορούσε, ό,τι έπρεπε. Έχουμε το πιο άριστο πρόγραμμα εμβολιασμού. Ο καθένας μπορεί να εμβολιάζεται όπου θέλει, όποτε θέλει, με οποιοδήποτε εμβόλιο θέλει. Θα συνεχίσουμε την προσπάθεια, χωρίς αμφιβολία. Η προσπάθεια του εμβολιασμού προφανώς και πρέπει να συνεχιστεί. Το εμβόλιο είναι ασφαλές, δεν προκαλεί προβλήματα, δεν έχουμε άλλο μέσο να προστατευτούμε, δεν υπάρχει δικαιολογία, βλέποντας τι γίνεται τριγύρω, να επιμένει κάποιος να μην εμβολιάζεται”.\n“Δεν ξανακλείνουν η κοινωνία και η Οικονομία”\nΟ κ. Οικονόιμου είπε επίσης ότι η κυβέρνηση είναι απολύτως καθαρή στο μήνυμά της ότι η κοινωνία και η οικονομία, δεν μπορεί να ξανακλείσουν. “Δεν μπορούμε να ζούμε σε αγκύλες και σε αστερίσκους. Σήμερα που μιλάμε, πάνω από 6,5 εκατομμύρια πολίτες έχουν εμβολιαστεί. Συνεχίζουμε την προσπάθεια για επιτόπου εμβολιασμούς σε περιοχές που έχουν πολύ χαμηλή κάλυψη. Πάμε το εμβόλιο έξω από την πόρτα του καθενός. Τα εμβολιαστικά κέντρα συνεχίζουν και θα ξεκινήσουμε και με καινούργια καμπάνια ενημέρωσης” είπε και πρόσθεσε:\n“Όποιος κατέχει ένα δημόσιο αξίωμα ή μια δημόσια θέση, λειτουργεί και δια του παραδείγματος. Και πρέπει στις αποφάσεις του να ζυγίζει πολύ σημαντικά και αυτό. Στην Εκκλησία, η πραγματικότητα είναι ότι η συντριπτική πλειοψηφία των ιερέων με πολύ μεγάλη υπευθυνότητα, με καθαρό και εύστοχο λόγο, βοήθησε καταλυτικά στο να αυξηθούν οι εμβολιασμοί. Αυτή είναι η πραγματικότητα. Εξαιρέσεις μπορεί να υπάρχουν παντού. Το σημαντικό είναι ότι και η επίσημη άποψη και η κοινή συνισταμένη και τελευταία, ευτυχώς, και η συντριπτική πλειοψηφία του πολιτικού συστήματος τάσσεται υπέρ του εμβολιασμού. Και λέω τελευταία, διότι ούτε πρέπει να υποτιμούμε ούτε να ξεχνάμε, δυστυχώς, ότι για πολύ καιρό, στην Αξιωματική Αντιπολίτευση ανέχτηκαν, αν δεν υπέθαλπαν φωνές, ανθρώπους, συνεργάτες που έκλειναν το μάτι στους αντιεμβολιαστές”.\n“Απόπειρα υπονόμευσης της αξιολόγησης των εκπαιδευτικών”\nΑναφερόμενος στο θέμα της αξιολόγησης των εκπαιδευτικών, είπε ότι “είναι ανεξήγητη η νοοτροπία και η λογική όσων προσπαθούν να στήσουν παγίδες στην υλοποίηση του νόμου, που έχει ψηφίσει η Ελληνική Βουλή”.\n“Τώρα είχαμε μια προσπάθεια για έμμεσο σαμποτάρισμα στην ουσία της αξιολόγησης, η οποία και αυτή θα αντιμετωπιστεί -όπως απάντησε η Υπουργός- όπως προβλέπει ο νόμος. Αυτή τη στιγμή, έχουμε πάνω από 7.700 σχολεία τα οποία έχουν ήδη προχωρήσει στην πρώτη φάση της αξιολόγησης. Γεγονός το οποίο είναι απολύτως ελπιδοφόρο, διότι, όπως πολλές φορές συμβαίνει και με την κοινωνία, που είναι μπροστά από τα κόμματα και τις ηγεσίες, έτσι και οι εκπαιδευτικοί πολλές φορές είναι μπροστά από τους δικούς τους εκπροσώπους και ηγεσίες” είπε ο κ. Οικονόμου.\n“Διότι τα παιδιά μας σήμερα έχουν να ανταγωνιστούν με τους συνομήλικούς τους από τον κόσμο. Δεν θέλουμε να συγκλίνει η ελληνική εκπαίδευση, το ελληνικό δημόσιο σχολείο προς τα υπόλοιπα; Δεν θέλουμε να αναβαθμίσουμε τα προσόντα των νέων παιδιών, της νέας γενιάς; Η αξιολόγηση είναι ένα συστατικό αυτής της προσπάθειας. Όπως είναι τα καινούργια προγράμματα σπουδών, τα πρότυπα σχολεία, που λειτουργούν φέτος για πρώτη φορά, τα αγγλικά στο νηπιαγωγείο και μια σειρά από μεταρρυθμίσεις που έγιναν και θα συνεχίσουν να γίνονται, για να συγκλίνει η δημόσια εκπαίδευση, με τον κόσμο που έρχεται, να συντονιστεί με το αύριο. Είναι λοιπόν, αδιανόητο οι εκπρόσωποί των δασκάλων να μην αντιλαμβάνονται ότι η αξιολόγηση θα βελτιώσει συνολικά την απόδοση του συστήματος. Είναι τελείως λάθος και ως εκπαιδευτικό μήνυμα, οι συνδικαλιστικές ηγεσίες να προσπαθούν να πείσουν, να πιέσουν τους εκπαιδευτικούς να σαμποτάρουν με τον οποιοδήποτε τρόπο αυτή τη διαδικασία” πρόσθεσε.\nΟ κ. Οικονόμου επισήμανε ότι “είναι λάθος να καλείς συναδέλφους σου, σε οποιοδήποτε επάγγελμα, να κοροϊδέψουν. Πολύ περισσότερο στην εκπαίδευση, στη μόρφωση, στα μικρά παιδιά στο Δημοτικό, αφού ο δάσκαλος είναι το υπόδειγμα”.\nΑναφερόμενος στη στάση της ΔΑΚΕ είπε ότι “κεντρικά έχει ταχθεί υπέρ της αξιολόγησης. Χωρίς αμφιβολία, είναι κάτι που πρέπει να επανεξετάσουν στη στάση τους και στη φιλοσοφία τους και στη θεώρησή τους και οι συγκεκριμένοι άνθρωποι. Δεν νομίζω ότι υπάρχει ιδεολογική σύγκλιση, γιατί ο συνδικαλιστής δεν είναι μόνο συνδικαλιστής, είναι και πολίτης και ψηφίζει και αξιολογεί και μάχεται και για μια σειρά από άλλα πράγματα, που έχουν να κάνουν με αξίες, με ελευθερίες, με παραγωγικό μοντέλο”.\nΣημείωσε επίσης ότι ούτε η κυβέρνηση πιστεύει “ότι η δημόσια εκπαίδευση έχει φτάσει στο σημείο που θα θέλαμε ή είναι άριστη ή ότι δεν υπάρχουν αδυναμίες. Βεβαίως, θα μπορούσε να είναι πολύ καλύτερα, αλλά μην κλείνουμε τα μάτια στην πρόοδο που έχει γίνει τα τελευταία χρόνια, στις επιτυχίες που έχουν τα παιδιά, στη δουλειά που κάνουν οι εκπαιδευτικοί, στα καινούρια προγράμματα σπουδών που έχουν λειτουργήσει, στη νέα κουλτούρα που αρχίζει και χτίζεται, στην ενίσχυση της επαγγελματικής εκπαίδευσης, που είναι πολύ σημαντικό κεφάλαιο. Δεν μπορείς να λες ότι «αν δεν τα έχεις λύσει όλα, άφησε την αξιολόγηση τελευταία». Γιατί περί αυτού πρόκειται”.\n“Είναι καταλυτική και ιστορική η συνδρομή του Καθηγητή κ. Τσιόδρα σ’ αυτή την κρίση που πέρασε η χώρα. Εν πάση περιπτώσει, βγαίνει ένας καθηγητής και με στοιχεία σου λέει ότι αν είσαι ανεμβολίαστος, κινδυνεύεις να πεθάνεις, ότι 9 στους 10 που είναι στις εντατικές είναι ανεμβολίαστοι. Θες να του κάνεις κριτική; Πού είναι τα δικά σου τα στοιχεία; Βγάλε επιστημονικά στοιχεία που να λένε ότι αυτά που μας έδειξε ο κ. Τσιόδρας δεν είναι αληθινά. Δεν έβγαλε τίποτα τέτοιο ο κ. Πολάκης. Έρχεται και βγάζει το μένος, το πάθος, ξανακλείνει το μάτι σε κοινά ανεμβολίαστων” είπε ο κ. Οικονόμου αναφερόμενος στα όσα είπε ο κ. Πολάκης για τον κ. Τσιόδρα.\nΣύμφωνα με τον κ. Οικονόμου ο κ. Πολάκης “τους λέει: Μην πολυακούτε. Γιατί και να εμβολιαστείτε δεν κερδίζετε τίποτα. Αυτό είναι τραγικό αυτή τη στιγμή. Αυτή τη στιγμή που πας να πάρεις ό,τι περισσότερο θέλεις από τον εμβολιασμό, να πείσεις λίγους ακόμη για να φτάσεις εκεί που θέλεις, είναι τραγικό να εκπέμπεις αυτού του είδους τα μηνύματα. Και γι’ αυτό ασκήσαμε κριτική και στον κ. Τσίπρα, στην τοποθέτησή του στη Βουλή, που αντί να πει ότι 9 στους 10 που είναι στις εντατικές είναι ανεμβολίαστοι, λέει ότι 1 στους 10 που είναι στην εντατική είναι εμβολιασμένος. Τι είναι αυτό τώρα; Είναι εξυπνάδα; Αυτός είναι ο τρόπος με τον οποίο πρέπει να προσεγγίσεις αυτό το ζήτημα;”.\n“Είναι πολύ σημαντικό να μην κάνουμε πισωγυρίσματα στα μηνύματα που εκπέμπουμε ως Πολιτεία απέναντι στην κοινωνία, απέναντι στους εμβολιασμένους συμπολίτες μας, απέναντι στην αποτελεσματικότητα των μέτρων, που πιστεύουμε ότι αποδίδουν σε ό,τι αφορά την κίνηση στο δημόσιο χώρο. Με τα προστατευτικά μέτρα του πλαισίου που έχουμε περιγράψει, θα γίνουν οι παρελάσεις έτσι όπως έχουμε πει. Με χρήση μάσκας στον υπαίθριο χώρο για τους ανθρώπους που θα παρακολουθήσουν την παρέλαση”.\nΑναφερόμενος στην πανδημία είπε ότι “παρακολουθούμε τα δεδομένα και τους δείκτες και την εξέλιξή τους κάθε μέρα. Η πραγματικότητα είναι ότι τις τελευταίες μέρες έχουμε μια άνοδο. Δεν έχουμε τελειώσει με την πανδημία. Ο κορονοϊός είναι εδώ”.\nΤαυτόχρονα, όμως-όπως είπε ο κ. Οικονόμου- είναι εδώ και εκατομμύρια εμβολιασμένοι συμπολίτες μας, που μαζί με αυτούς που έχουν νοσήσει είναι θωρακισμένοι απέναντι στη νόσηση και κυρίως στη βαριά νόσηση. “Έχουμε ένα πλαίσιο μέτρων για το πως πρέπει να κυκλοφορούμε, που μέχρι στιγμής αποδίδει. Τα στοιχεία από τα σχολεία και τα Πανεπιστήμια, είναι πολύ χαρακτηριστικά. Έχουν περάσει σχεδόν δύο μήνες και στα σχολεία έχουμε κλειστά 8 τμήματα στα 80.000. Νοσούν λιγότερα παιδιά σ’ αυτή την ηλικία από αυτά που νοσούσαν τον Αύγουστο που ήταν κλειστά τα σχολεία. Αυτό κάτι δείχνει.\nΕίμαστε αντιμέτωποι με μια πανδημία, που ποτέ δεν μπορείς να είσαι απόλυτος. Οφείλεις πάντοτε να έχεις το μυαλό σου τι θα συμβεί, αλλά η κατεύθυνση που έχουμε είναι ότι η χώρα δεν μπορεί να ξανακλείσει. Όχι μόνο γιατί δεν αντέχει η οικονομία, που είναι κι αυτό ένα τεράστιο ζήτημα, δεν αντέχει και η κοινωνία”.\nΑναφερόμενος στην ενεργειακή κρίση είπε ότι “τινάζει στον αέρα τους προϋπολογισμούς των νοικοκυριών, και αυτή είναι η πραγματικότητα σε όλη την Ευρώπη. Ο κόσμος βλέπει ότι τα λεφτά που είχε υπολογίσει για να ζεσταθεί, να μετακινηθεί, να φάει, ενδεχομένως δεν του φτάνουν”.\nΈχουμε μπροστά μας την προσαρμογή στην κλιματική κρίση. Αυτό είναι καλό. Η «πράσινη οικονομία» δημιουργεί νέες δουλειές, καλά αμειβόμενες, υγεία, καθαρότερη ατμόσφαιρα, περιβάλλον, να περιορίσουμε τις συνέπειες από τα ακραία καιρικά φαινόμενα. Ο Κυριάκος Μητσοτάκης πρωταγωνιστεί και στα ζητήματα της ενέργειας και στα ζητήματα της κλιματικής κρίσης και του περιβάλλοντος” πρόσθεσε.\n“Η Κυβέρνηση προετοιμάζεται σε όλα τα επίπεδα, για να μην εγκλωβίζεται ποτέ σε επώδυνα διλήμματα. Αυτό ήταν μια πολύ καθαρή στρατηγική, από την πρώτη στιγμή που αναλάβαμε τη διακυβέρνηση της χώρας. Πολυεπίπεδη εξωτερική πολιτική” είπε ο κυβερνητικός εκπρόσωπος αναφερόμενος στα ελληνοτουρκικά,.\nΣημείωσε ότι τα δύο τελευταία χρόνια έχουν γίνει στο επίπεδο της εξωτερικής πολιτικής και της ενίσχυσης των Ενόπλων Δυνάμεων, “όσα δεν είχαν γίνει, κυρίως στο επίπεδο της εξωτερικής πολιτικής, τα τελευταία 40. Οριοθετήσαμε Α.Ο.Ζ. με Ιταλία και Αίγυπτο” και πρόσθεσε:\n“Επεκτείναμε τα χωρικά μας ύδατα στο Ιόνιο. Υπογράψαμε Συμφωνίες αμυντικές στρατιωτικής συνεργασίας με Εμιράτα, με Γαλλία, με Η.Π.Α.. Η Συμφωνία της ηλεκτρικής διασύνδεσης με την Αίγυπτο, εκτός από ενεργειακή, έχει και πολύ μεγάλη γεωστρατηγική και γεωπολιτική σημασία. Κινούμαστε με αποφασιστικότητα, με ψυχραιμία σε όλα τα επίπεδα της εξωτερικής πολιτικής και της διπλωματίας, πάντοτε στη βάση του Διεθνούς Δικαίου, αλλά και με ενίσχυση της αποτρεπτικής μας δυνατότητας. Όποτε προκληθήκαμε και χρειάστηκε, τα αντανακλαστικά ήταν γρήγορα και τα μηνύματα δόθηκαν. Είμαστε έτοιμοι και σε εγρήγορση”.\n“Αυτό συνδέεται με την υγεία μας, με τον αέρα που αναπνέουμε, συνδέεται και με την ποιότητα ζωής μας. Πρέπει να περιορίσουμε το χρόνο που χάνουμε μέσα στο αυτοκίνητο, για τις μετακινήσεις μας.\nΟ δακτύλιος είναι ένα εργαλείο, δεν είναι όμως το μόνο. Θα έρθουν κι άλλα, θα έχουν να κάνουν με την αστυνόμευση στους δρόμους, με τα διπλοπαρκαρίσματα. Ανάλογα με το τελευταίο ψηφίο που έχει ο καθένας στην πινακίδα του, με τα μονά ζυγά, θα μπαίνουν όλοι στο δακτύλιο. Μη δημιουργηθεί η αίσθηση, δηλαδή, ότι απαγορεύεται ο κλειστός δακτύλιος άπαξ δια παντός, για τον οποιονδήποτε” είπε ο κ. Οικονόμου.\n“Η κίνηση συνολικά στις αστικές συγκοινωνίες και στα μέσα μαζικής μεταφοράς, δηλαδή στο μετρό, στον ηλεκτρικό και στα λεωφορεία, έχει πέσει κατά 30-35%. Ο συνωστισμός παρατηρείται τις ώρες αιχμής. Στις αστικές συγκοινωνίες, με τα περισσότερα λεωφορεία που μπήκαν, με τον κόσμο που προστέθηκε στις εταιρείες της Αθήνας, αλλά και με το μετρό, που τα δρομολόγια θα πυκνώσουν, θα βελτιωθεί η κατάσταση γρήγορα” κατέληξε ο κ. Οικονόμου.


Hunting Adventures: Το πρωτο ελαφι της περιοδου 2008-2009\nΟπως ειπα στην αρχη της εβδομαδας, σημερα ηταν η μερα που ειχα κλεισει να παω για κυνηγι ελαφιων. Εδω και 3 εβδομαδες δεν ειχα ουτε μια μερα που να μην πηγα στη δουλεια, και ετσι η ανυπομονησια μου να παω στο δασος και να ειμαι και παλι με το αγαπημενο μου 6.5x55SE, ειχε φτασει την αποκορυφωση της απο χθες το βραδυ. Πηγα στο θησαυροφυλακιο-οπλοβαστο στο παταρι, κατεβασα το οπλο, το ελεγξα, βρηκα τις σφαιρες μου (εγραψα και το AR επανω στη μια) και μαζεψα ολα τα συμπραγκαλα για να ειμαι ετοιμος, πρωι πρωι να παω για το δασος.\nΕιχα ραντεβου στις 7.30 με τον κυνηγο, και, στις 7.15 ημουν στη φαρμα κιολας. Η μερα με χαιρετησε με ενα καφε στο χερι, δειχνοντας μου ολους τους οιωνους καλους: λιγα συννεφα, ελαφρο αερακι και ψυχρα, αλλα με καλη ηλιοφανεια και καλο φως\n'Σαν τις αυγης κροκατη γαζα...' ηρθαν τα λογια του Γρηγορη στο μυαλο μου, και ξαναευχαριστησα την τυχη μου που μπορουσα να ειμαι εκει την ωρα του πρωινου.\nΟ κυνηγος αργησε λιγο, αλλα στις 7.50 ηταν εκει, και μετα απο τα προκαταρκτικα χαιρετισματα, κανονισαμε την πορεια μας. Καθως το δασος το ξερουμε πλεον καλα, ηταν προκαθορισμενο πως θα το κυνηγησουμε, και ετσι ξεκινησαμε να περπαταμε προς τα εκει, συζητωντας τι εχει περασει απο την τελευταια φορα που ημουν εκει, πως παει το κυνηγι του φασιανου, και τα σχετικα, ενω ταυτοχρονα κοιτουσαμε τις ακρες του δασους με τα κυαλια.\nΦτανοντας στα ορια του δασους γεμισα το οπλο, εβαλα την ασφαλεια, και αρχισαμε να προχωραμε προς τα δεντρα. Στο πρωτο σταυροδρομι του αγροτικου δρομου, κοιταξαμε αριστερα για να δουμε εαν εχει τιποτα, και μετα αποφασισαμε να παμε δεξια σε μια πορεια που θα μας πηγαινε στα ορια του δασους και προς ενα χωραφι με σπαρτο που τα ελαφια πανε για τροφη. Δεν ειχαμε προλαβει να κανουμε 50 μετρα, και, μπροστα μας, καπου 180 μετρα μακρια, ενα ελαφι βγηκε απο το δασος και αρχισε να προχωραει σε κατευθυνση αντιθετη απο εμας και προς τα ορια ενος φραχτη στα δεξια μας.\nΟ ανεμος ηταν στο προσωπο μας και δεν μας ειχε καταλαβει. Γρηγορα πηρα τα ραβδια απο τον κυνηγο, και εβαλα το οπλο επανω τους, ταυτοχρονα απασφαλιζοντας το και ανοιγοντας τα καλυμματα του τηλεσκοπιου. Το ελαφι σταματησε για λιγο με την πλατη του προς τα εμας, και καταλαβα οτι αυτη ηταν και η ευκαιρια μου για βολη, καθως θα πηδουσε στα δεξια και θα το χαναμε μεσα σε εναν οχτο που ετρεχε παραλληλα με το δρομο. Σημαδεψα ψηλα στο λαιμο του, και πιεσα μαλακα την σκανδαλη...\nΗ ανακρουση του οπλου με εκανε να χασω στιγμιαια την εικονα, αλλα μολις το οπλο επανηρθε, ειδα το ελαφι να τρεκλιζει και να περναει το φραχτη προς τον οχτο. Ο κυνηγος μου ειπε οτι ειδε την τουφεκια και ακουσε το χτυπημα της σφαιρας στο σωμα του. Ετσι, ξαναγεμισα το οπλο και πηγαμε προς το σημειο που το χτυπησα. Περασαμε και εμεις το φραχτη και αφησαμε το σκυλο για να βρει που ειχε πεσει το ελαφι. Πραγματικα, μετα απο δυο λεπτα, το βρηκε καθισμενο κατω απο ενα δεντρο να ψυχοραγει. Η δευτερη βολη το βρηκε στη βαση του λαιμου και το αποτελειωσε!!\nΤο κακο ηταν οτι εκει που επεσε ειχε καπου 4-5 μετρα οχθη (ηταν μια εγκαταλελειμμενη σιδηροδρομικη γραμμη) και επρεπε να τον 'βγαλουμε' στο επιπεδο για να μπορεσουμε να τον φορτωσουμε στο quadbike και να τον παμε στη φαρμα. Με τα ζορια, τον τραβηξαμε απο δω, τον σπρωξαμε απο κει, και τα καταφεραμε. Εκει αρχισα την ετοιμασια του κουφαριου, με το εμπειρο ματι του κυνηγου να με αξιολογει για τους σκοπους του δευτερου 'διπλωματος' στο κυνηγι που κανω.\nΟταν τελειωσε αυτη η διαδικασια, τον φορτωσαμε στη 'γουρουνα' και πηγαμε στη φαρμα οπου τον ζυγισαμε και του κοψαμε το κεφαλι. Βγηκε 50 κιλα, το μεγαλυτερο που εχω βαρεσει μεχρι τωρα. Τον φορτωσα στο αυτοκινητο, πληρωσα τον κυνηγο, και αφου ηπιαμε ενα καφε, ηρθα στο σπιτι οπου τον κρεμασα να σιτεψει μεχρι την Δευτερα, οταν θα το κοψω.\nΕνα απο τα πιο γρηγορα κυνηγια που εχω κανει ποτε το σημερινο, και ετσι δεν εχει μεγαλες και πολλες ιστοριες! Αλλα, ετσι ειναι: καμια φορα πρεπει να παιρνεις τις ευκαιριες οταν σου παρουσιαζονται!\nΑναρτήθηκε από Κυνηγετικες Περιπετειες στις 4:01 π.μ.


Περιφέρεια Αττικής - ΕΥΡΕΙΑ ΣΥΣΚΕΨΗ ΓΙΑ ΤΙΣ ΑΝΕΞΕΛΕΓΚΤΕΣ ΚΑΤΑΣΚΗΝΩΣΕΙΣ ΣΤΟ ΑΓΚΙΣΤΡΙ\nΕΥΡΕΙΑ ΣΥΣΚΕΨΗ ΓΙΑ ΤΙΣ ΑΝΕΞΕΛΕΓΚΤΕΣ ΚΑΤΑΣΚΗΝΩΣΕΙΣ ΣΤΟ ΑΓΚΙΣΤΡΙ\nΔημοσιεύθηκε : 20/03/2019 15:26\nΜε πρωτοβουλία του Αντιπεριφερειάρχη Νήσων κ. Παναγιώτη Χατζηπέρου και κατόπιν αιτήματος του Δημάρχου Αγκιστρίου κ. Ιωάννη Αθανασίου, πραγματοποιήθηκε σήμερα ευρεία σύσκεψη στο γραφείο του Αντιπεριφερειάρχη για την αντιμετώπιση του προβλήματος του ανεξέλεγκτου κάμπινγκ στις περιοχές Δραγονέρα και Σκληρή του Δήμου Αγκιστρίου. Στη σύσκεψη συμμετείχαν, εκτός από τον Αντιπεριφερειάρχη Νήσων και τον Δήμαρχο Αγκιστρίου, ο Διοικητής της Αστυνομικής Δ/νσης Πειραιά κ. Παππάς, ο Διοικητής της Διοίκησης Πυροσβεστικών Υπηρεσιών Πειραιά κ. Σταμούλης, ο Λιμενάρχης Αίγινας κ. Φραγκούλης, ο δημοτικός Σύμβουλος Αγκιστρίου κ. Λογοθέτης, ο Δασάρχης Πειραιά κ. Σακκάς, η Νομική Σύμβουλος της Περιφέρειας Αττικής κ. Σαββίδου και υπηρεσιακοί παράγοντες του Τμήματος Πολιτικής Προστασίας Π.Ε. Νήσων.\nΤο πανέμορφο νησί του Αγκιστρίου έχει 85% δασοκάλυψη με πευκοδάσος και γίνεται κατά τους θερινούς μήνες πόλος έλξης και για τους παράνομους ελεύθερους κατασκηνωτές που καταστρέφουν το περιβάλλον και δημιουργούν συνθήκες κινδύνου για εκτεταμένες δασικές πυρκαγιές.\nΕπειδή δεν μπορεί να συνεχιστεί η απαράδεκτη και ανεξέλεγκτη αυτή κατάσταση και πρέπει να ληφθούν μέτρα πρόληψης και καταστολής για την προστασία του φυσικού περιβάλλοντος, της δημόσιας υγείας και προστασίας των πολιτών, στην εν λόγω σύσκεψη αποφασίστηκαν τα κάτωθι μέτρα :\nΛεπτομερή ενημέρωση των ενδιαφερόμενων κατασκηνωτών για το τι προβλέπεται από την κείμενη νομοθεσία και τις σχετικές ποινές, με έντυπα φυλλάδια και από τα μέσα κοινωνικής δικτύωσης. Συνοπτικά αναφέρουμε ότι η παράνομη κατασκήνωση είναι επ’ αυτοφώρωαδίκημα που τιμωρείται με φυλάκιση και επιβολή προστίμου 300 ευρώ ανά άτομο.\nΣύσταση μικτών κλιμακίων φύλαξης αποτελούμενα από εκπροσώπους των εμπλεκόμενων φορέων (Δήμος, Αστυνομία, Λιμεναρχείο, Δασαρχείο) με τον συντονισμό και την μέριμνα του Δήμου Αγκιστρίου.\nΑίτημα προς την αρμόδια υπηρεσία Πολιτικής Προστασίας για την αύξηση των κονδυλίων για την δασοπροστασία και την δασοπυρόσβεση.\nΕνίσχυση με προσωπικό του Αστυνομικού και Πυροσβεστικού σταθμού Αγκιστρίου, καθώς και του αρμόδιου Λιμεναρχείου και Δασαρχείου.\nΗ Περιφέρεια Αττικής δίνει ιδιαίτερη έμφαση στην προστασία του περιβάλλοντος, του δάσους και της δημόσιας υγιεινής. Μέριμνα του Αντιπεριφερειάρχη Νήσων είναι ο έγκαιρος σχεδιασμός και συντονισμός των συναρμόδιων φορέων για την προστασία των πολιτών της Π.Ε. Νήσων, ιδιαίτερα κατά τους θερινούς μήνες που αυξάνεται η επισκεψιμότητα των νησιών.


Δενδιίξ !!! | αἰέν ἀριστεύειν\n← ΑΠΟΚΑΛΥΨΗ: ΛΑΔΩΜΕΝΟ ΡΕΜΑΛΙ ΚΑΙ ΜΙΖΑΔΟΡΟΣ Ο ΣΟΪΜΠΛΕ!\nΠοιος είναι ο νέος ΓΓ του ΚΚΕ Δημήτρης Κουτσούμπας →\nΠόσο ηλίθιος μπορεί να είναι κανείς για να χαρακτηρίσει την Ιερισσό Γαλατικό Χωριό; Για να ταυτίσει ένα μέρος υποτίθεται παραβατικό και αποτρόπαιο με ένα παγκόσμιο σύμβολο αντίστασης, καλοσύνης και χαβαλέ;\nΚι ο ίδιος να δίνει στον εαυτό του τον ρόλο του Ρωμαίου Εκατόνταρχου, που τρώει φάπες από τον Οβελίξ και δαγκωνιές από τον Ιντεφίξ; Αν δεν είναι ηλιθιότητα, είναι αμορφωσιά. Σιγά μην έχουν διαβάσει ο Δένδιας και τα ούγκανά του «Αστερίξ», «Λούκι Λουκ» και «Ιζνογκούντ».\nΜε τα τεύχη του «Σωτήρα» και της «Ζωής» τη βγάζανε στα μικράτα τους, άντε στο τσακίρ κέφι να διαβάζανε και…κανένα άρθρο του Γεωργαλά.\nΕν πάση περιπτώσει, κύριε Δένδιά μας, αφού υποσχεθήκατε ότι θα κατατροπώσετε τα απανταχού Γαλατικά Χωριά, να σας υποδείξω εγώ μάνι-μάνι τρία εξ αυτών: Πρώτο και καλύτερο είναι το Γαλατικό Χωριό των εφοπλιστών, που ενώ όλοι οι άλλοι, όχι όλοι οι άλλοι, οι συνήθεις άλλοι, έχουν ματώσει εδώ και τρία χρόνια να πληρώνουν φόρους, εισφορές και χαράτσια, αυτοί κρατάνε αλώβητες και τις 78 φοροαπαλλαγές τους. Και πήραν και μπόνους μια επιστράτευση ναυτεργατών να έχουν να πορεύονται.


Ένδειξη σεβασμού στη Νέα Ιωνία η ανέγερση του Κέντρου Μικρασιατικού Πολιτισμού των Ιώνων - e-thessalia.gr\n28 Ιανουαρίου 2018, 09:38 28 Ιανουαρίου 2018 Έντυπη Έκδοση\nΈνα όραμα της Νέας Ιωνίας γίνεται πραγματικότητα!\nΤο Κέντρο Μικρασιατικού Πολιτισμού μπαίνει σε τροχιά υλοποίησης από την Περιφέρεια Θεσσαλίας!\nΗ συνεργασία με την Πολιτιστική Εστία Μικρασιατών «’Ιωνες» αποφέρει καρπούς!\nΗ Περιφέρεια Θεσσαλίας θα χρηματοδοτήσει την ανέγερση του Κέντρου σε οικόπεδο των «Ιώνων», επί της οδού Χρ. Λούλη 70.\nΜε το έργο αυτό εκπληρώνεται ένα χρέος! Ένα χρέος απέναντι στην Ιστορία μας, απέναντι στη Νέα Ιωνία, που έγινε η νέα πατρίδα των προσφύγων, απέναντι στην Πολιτιστική Εστία των «Ιώνων», που μαζί με τους υπόλοιπους λαμπρούς συλλόγους της Νέας Ιωνίας φυλάσσουν «Θερμοπύλες» και αποτελούν μια σύγχρονη «Κιβωτό», μέσα στην οποία διασώζεται ό,τι πολυτιμότερο διαθέτει ο τόπος: υψηλές αξίες, αρχές, ιστορία, παραδόσεις, πολιτισμό, δημιουργικές δυνάμεις!\nΤο Κέντρο αυτό θα στεγάσει για πάντα τις μνήμες και τη νοσταλγία για τις αλησμόνητες πατρίδες.\nΘα είναι σύμβολο της προσφυγομάνας Νέας Ιωνίας!\nΘα προσδώσει ένα επιπλέον ιδιαίτερο χαρακτηριστικό στη φυσιογνωμία και την ταυτότητα της περιοχής, αναδύοντας «αρώματα» από την αναδρομή στη ζωή της Μικράς Ασίας και της Σμύρνης!\nΘα είναι ένας τόπος μοναδικής συλλογής και συγκέντρωσης του ιστορικού και λαογραφικού υλικού, έτσι όπως αποτυπώνεται σε σπουδαία κειμήλια, ενθυμήματα, φωτογραφίες, εκδόσεις, παλαιά βιβλία, έγγραφα, ντοκουμέντα, προφορικές μαρτυρίες, ενδύματα, παραδοσιακές φορεσιές, αντικείμενα καθημερινής χρήσης από τη Μικρά Ασία!\nΘα είναι ένα σημείο συνάντησης ακαδημαϊκών, ερευνητών και συγγραφέων με σκοπό τη διατήρηση της ιστορικής μας κληρονομιάς!\nΘα είναι μια «κατάκτηση» όχι μόνο του σήμερα, αλλά κυρίως των επόμενων γενεών!\nΘα μάς γυρίζει πίσω στον προσφυγικό συνοικισμό της περιοχής «Ξηρόκαμπος», που εγκαινιάστηκε το Δεκέμβριο του 1923, παρουσία του τότε Δημάρχου Παγασών Κουκιάδη και αναγνωρίστηκε ως Δήμος Νέας Ιωνίας το Μάιο του 1947 με πρώτο Δήμαρχο τον Ευάγγελο Καραμπατζάκη!\nΑπό τότε μέχρι σήμερα οι μνήμες των αλησμόνητων πατρίδων παραμένουν ζωντανές στις διηγήσεις των παππούδων και των γιαγιάδων, στον Ιερό Ναό της Ευαγγελίστριας, στον αθλητικό σύλλογο της Νίκης, στα προσφυγικά οικήματα (τα τετράγωνα, τα τσιμεντένια, τα τζημαλιώτικα, τα γερμανικά, τα πέτρινα), στους περιπάτους στο «Φαρδύ», στη Φιλαδελφείας, στη Μαιάνδρου, στην Εθνικών Αγώνων, στην Ίωνος, στη Βολίδη…\nΗ ανέγερση του Κέντρου Μικρασιατικού Πολιτισμού της Εστίας των «Ιώνων» από την Περιφέρεια Θεσσαλίας είναι μια ελάχιστη ένδειξη σεβασμού και τιμής προς τη Νέα Ιωνία και ό,τι αυτή πρεσβεύει!\nΊωνεςΚέντρο Μικρασιατικού ΠολιτισμούΝέα Ιωνία\nΠροηγούμενο ΆρθροΣήμερα αποφασίζουν οι αγρότες για μπλόκο στον κόμβο ΑερινούΕπόμενο ΆρθροΒελεστίνο: Συνελήφθη 54χρονος για κατοχή χασίς


Hangover... Ποια ήταν η σημασία του; - Men's Daily Magazine\nΑρχικήFood & DrinksDrinksHangover... Ποια ήταν η σημασία του;\nHangover… Ποια ήταν η σημασία του;\nΚυριακή, 3 Ιανουάριος 2021, 16:28\nΕπιτέλους, η πιο βασανιστική χρονιά έφτασε στο τέλος της. Διανύουμε τις πρώτες μέρες του 2021 και μπορώ να πω πως με διακατέχει μια νότα αισιοδοξίας!\nΤα εορταστικά τραπέζια φέτος ήταν πολύ διαφορετικά, γιατί η σύνθεσή τους ήταν περιορισμένη. Ο περισσότερος κόσμος δεν κατάφερε να γιορτάσει όπως τα προηγούμενα χρόνια, λόγω των αυστηρών μέτρων που λήφθηκαν τις μέρες των Χριστουγέννων και της πρωτοχρονιάς.\nΠαρόλα αυτά η κατανάλωση του αλκοόλ είχε κυρίαρχο ρόλο αυτές τις μέρες. Απλά αντί να γίνεται σε χώρους διασκέδασης, έγινε σε σπίτια. Γενικά τις γιορτινές μέρες η κατανάλωση του αλκοόλ αυξάνεται κατακόρυφα και μαζί της αυξάνεται η πιθανότητα για hangover την επόμενη μέρα. Το hangover είναι ένας όρος που όλοι έχουμε ακούσει, οι περισσότεροι έχουμε βιώσει, αλλά λίγοι γνωρίζουν πως και γιατί αυτή η δυσάρεστη αίσθηση ονομάστηκε έτσι.\nΚατά την βικτωριανή περίοδο στην Αγγλία, ο όρος αυτός ήταν ευρέως γνωστός στους αστέγους. Αν ήσουν άστεγος και έφτανε η ώρα να κοιμηθείς, είχες τρεις επιλογές ανάλογα ποσά λεφτά είχες να διαθέσεις!\nΥπόψιν, το να σταθείς για να κοιμηθείς στο δρόμο ή σε κάποιο πάρκο απαγορευόταν αυστηρά. Η μια επιλογή ήταν το sit up, δηλαδή το να καθίσεις και να κοιμηθείς, η δεύτερη επιλογή ήταν το hang over, όπου σε σχοινιά τεντωμένα κρεμούσες το σώμα σου και κοιμόσουν μέχρι να τα κόψουν το πρωί για να ξυπνήσεις και η τρίτη επιλογή ήταν ένα κρεβάτι. Όλες αυτές οι επιλογές ήταν ελεγχόμενες και αυστηρές και προφανώς ο διαχωρισμός των φτωχών και αστέγων της εποχής, δυστυχώς ήταν πολύ έντονος.\nΈτσι λοιπόν η εικόνα των ανθρώπων που κοιμόντουσαν σχεδόν όρθιοι κρεμασμένοι πάνω σε ένα σχοινί, άρχισε να σχετίζεται από τους Άγγλους με τους μεθυσμένους ανθρώπους που κοιμόντουσαν μετά από μεγάλη κατανάλωση αλκοόλ.\nΦτάσαμε λοιπόν στις μέρες μας, όπου το hangover χαρακτηρίζει δυσάρεστα την επόμενη μέρα, μετά από μια έντονη βραδιά γεμάτη αλκοόλ. Γι αυτό καλό θα ήταν ο καθένας να γνωρίζει τα όρια και τις αντοχές που έχει στην κατανάλωση αλκοόλ, ώστε να μην περνάμε από την απόλαυση στην κατάχρηση.\nΠροηγούμενο άρθροΗ φάρμα, των δολοφώνων ή των τρελών;\nΕπόμενο άρθροJames Dean, Times Square 1955. Η ιστορία πίσω από την φωτογραφία…


Chania Info, Χανιά Κρήτη - Δήμος Πελεκάνου\nΟ Δήμος Πελεκάνου προήλθε από τη συνένωση των κοινοτήτων της Παλαιόχωρας, της Σαρακίνας, του Βουτά, της Σκλαβοπούλας και των Βοθιανών και βρίσκεται στο νοτιοδυτικό άκρο του νομού Χανίων. Οι πανέμορφες παραλίες του αρχίζουν από το περίφημο Ελαφονήσι και καταλήγουν στην παραλία της αρχαίας Λισσού, ενώ οι κορυφές του Αϊ-Δικαίου και της Υρτακίνας καθορίζουν τα βόρεια όρια του Δήμου.\nΗ ενασχόληση με τον τουρισμό και την καλλιέργεια των πρώιμων κηπευτικών στην Κουντούρα σε συνδυασμό με την παραδοσιακή καλλιέργεια της ελιάς και την κτηνοτροφία καθιστούν τον Δήμο Πελεκάνου σημαντικό παράγοντα οικονομικής ανάπτυξης για την ευρύτερη περιοχή, ενώ τα πολιτιστικά, ιστορικά και περιβαλλοντικά χαρακτηριστικά του αλλά και οι υφιστάμενες υποδομές στην παιδεία τον αναδεικνύουν σε κέντρο της πολιτιστικής ζωής της επαρχίας Σελίνου. Έδρα του Δήμου είναι η Παλαιόχωρα που βρίσκεται χτισμένη σε μία μικρή χερσόνησο ανάμεσα σε δύο βραβευμένες με γαλάζια σημαία παραλίες. Εκεί, τον 13ο αιώνα, ο δούκας Μαρίνος Γραδενίγος έχτισε το ιστορικό Castel Selino, τη σημερινή Φορτέτζα. Μέσα από τις πολεμίστρες του ενετικού κάστρου αγναντεύει κανείς τα ηλιοβασιλέματα του Λιβυκού πελάγους, όπως και τις κορυφές των Λευκών Ορέων. Ωστόσο, πέρα από το κάστρο ο επισκέπτης του Δήμου Πελεκάνου μπορεί να θαυμάσει πλήθος ιστορικών και αρχαιολογικών μνημείων όπως τα σημαντικά απομεινάρια της βυζαντινής κληρονομιάς που ανέρχονται σε πάνω από εκατό εκκλησάκια. Ενδεικτικά αναφέρουμε τον Αϊ-Γιώργη στους Ανύδρους, την Αγία Μαρίνα στον Πλατανιά, τον Άγιο Ιωάννη στο Κάλαμο, αλλάκαι τα ερείπια της αρχαίας Λισσού, της αρχαίας Υρτακίνας, της Βιέννας, της Καλαμύδης και της αρχαίας Πέλκης, από την οποία ο Δήμος Πελεκάνου πήρε το όνομα του.\nΆξιο προσοχής είναι ακόμα το μουσείο Ακριτών της Ευρώπης που αποτελεί καύχημα και καμάρι της πόλης της Παλαιόχωρας αλλά και οι απαράμιλλης φυσικής ομορφιάς διαδρομές προς το φαράγγι των Ανύδρων, όπως και το μονοπάτι Ε4 προς το Κεδρόδασος και τη Σούγια. Από την άλλη, όσοι αγαπούν τις περιπέτειες στη θάλασσα μπορούν να επιλέξουν τις θαλάσσιες διαδρομές με τα καραβάκια που συναντούν δελφίνια και φάλαινες απολαμβάνοντας παράλληλα την καθάρια ομορφιά του Λιβυκού πελάγους.\nΈδρα Δημοτικής Αρχής: 730 01 Παλαιόχωρα\nΤηλέφωνο: 28230 83040-6\nFax: 28230 41789


κοντοτασιος νικος.com: Αυγούστου 2010\nΑναρτήθηκε από Nikos Kontotasios στις 5:13 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 1:08 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 1:02 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n- ΓΙΑ ΤΗΝ ΕΝΟΤΗΤΑ ΤΗΣ ΑΡΙΣΤΕΡΑΣ: σαν σύντομο ανέκδοτο\nΕνότητα της αριστεράς σημαίνει την παραδοχή της ήττας της αριστεράς να οικοδομήσει αυτό που διακήρυξε - δηλαδή, μια κοινωνία κοινωνικής και οικονομικής ισότητας, δημοκρατίας και αλληλεγγύης - ως το κοινό στοιχείο όλων των ρευμάτων και όλων των αποχρώσεων αυτής είτε κατέλαβαν την πολιτική εξουσία, είτε απέτυχαν να το υλοποιήσουν.\nΕνότητα της αριστεράς σημαίνει συνειδητοποίηση της αποξένωσης της αριστεράς, των οραμάτων της, των αναλύσεων της και των όποιων πολιτικών της σχεδίων από τον ρου της κοινωνίας. Συνειδητοποίηση του γεγονότος ότι οι λαοί παγκοσμίως «γυρνούν την πλάτη» στην αριστερά.\nΕνότητα της αριστεράς σημαίνει δημόσιος πολιτικός και θεωρητικός διάλογος, κριτική, αυτοκριτική, αποτίμηση, για όσα έχουν λεχθεί, έχουν γραφεί έχει πράξει η αριστερά, ή σε όσα έχει αποτύχει. Δημόσιος πολιτικός και θεωρητικός διάλογος για όλα όσα θέλει να πράξει η αριστερά και για την καθημερινή στάση και συμπεριφορά των ανθρώπων της μέσα στο κοινωνικό γίγνεσθαι.\nΕνότητα της αριστεράς σημαίνει μαζί με την κοινωνία, σημαίνει την προσπάθεια της αριστεράς να συνδεθεί ξανά με κομμάτια της κοινωνίας, με υπαρκτές κοινωνικές δυνάμεις που συγκροτούνται στη βάση συγκρούσεων και αντιθέσεων στο σύγχρονο καπιταλισμό. Σημαίνει την προσπάθεια της αριστεράς να εκπροσωπεί κάτι στην κοινωνία πέραν από μια παρακμασμένη πολιτική ταυτότητα.\nΕνότητα της αριστεράς σημαίνει παραδοχή ότι η νέα αριστερά, τα καινούργια οράματα, τα καινούργια πολιτικά σχέδια, οι νέοι αριστεροί δεν θα προέλθουν από παρθενογένεση. Το παλιό θα συνυπάρχει για μεγάλες ακόμα περιόδους με το όποιο καινούργιο. Θα υπάρχουν πισωγυρίσματα και κάθε μέρα αυτό που προβάλλει ως νέο θα αντιμάχεται τα απλήρωτα δάνεια και τις συνήθειες από το παρελθόν. Η πρόκληση είναι το παρελθόν να μετατραπεί σε θετικό περιεχόμενο του νέου βιβλίου της αριστεράς με τίτλο «τι δεν πρέπει να κάνουμε».\nΑναρτήθηκε από Nikos Kontotasios στις 11:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 10:39 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 9:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 7:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n«Να ελπίζουμε το καλύτερο, αλλά να δεχόμαστε το χειρότερο»! Β ικτωρα Νετα\nΤον Φεβρουάριο του 1963 ο Αμερικανός δημοσιογράφος Τζ. Ρόμπερτ Μόσκιν στο πλαίσιο μιας μεγάλης έρευνας (που αναδημοσίευσε στην Ελλάδα η εφημερίδα «Ελευθερία») ζήτησε από είκοσι κορυφαίους ιστορικούς να διατυπώσουν προβλέψεις για την πορεία του κόσμου.\nΟι ιστορικοί Εσμοντ Ράιτ, καθηγητής στο Πανεπιστήμιο της Γλασκώβης, Α.Π. Ρόουζ, καθηγητής στην Οξφόρδη, Σάμουελ Ελιοτ Μόρισον, Γουίλ Ντιούραντ και ο Γερμανός θεολόγος και φιλόσοφος Ραϊνχόλντ Νίεμπουρ προέβλεψαν ότι ο μεγαλύτερος κίνδυνος του μέλλοντος για την ανθρωπότητα θα είναι η κομμουνιστική Κίνα. Ο καθηγητής Μόρισον υποστήριξε ότι: «Ενας λόγος για τον οποίο ελπίζω ότι μπορούμε να αποφύγουμε τον πόλεμο με τη Ρωσία είναι ότι ο πραγματικός κίνδυνος είναι η Ερυθρά Κίνα. Θα ασκήσει μεγάλη πίεση για να επεκταθεί στη Σιβηρία ή στην Αυστραλία. Νομίζω ότι αυτός είναι ο μεγάλος κίνδυνος του μέλλοντος». Και ο ιστορικός Γουίλ Ντιούραντ πρόσθεσε: «Αν καταπιαστούμε να καταστρέψουμε τη Ρωσία και εκείνη εμάς, ο Μάο Τσε Τουνγκ θα κέρδιζε τα πάντα. Οι Κινέζοι θα κληρονομούσαν τη Γη. Δεν είναι κακή ιδέα. Κάποτε είχαν λαμπρό πολιτισμό και θα μπορούσαν να τον ξανααποκτήσουν».\nΗ πρόβλεψη για την κυριαρχία της Κίνας στον κόσμο, όχι όμως με πολέμους και καταστροφές, αλλά με οικονομικά άλματα, επαληθεύεται έπειτα από περίπου μισό αιώνα. Ηδη το δεύτερο τρίμηνο του 2010 ξεπέρασε την Ιαπωνία και κατέλαβε τη δεύτερη θέση της μεγαλύτερης οικονομίας του κόσμου. Προβλέπεται, μάλιστα, από οικονομικούς αναλυτές ότι η Κίνα ώς το 2027 θα εκτοπίσει τις Ηνωμένες Πολιτείες από την πρώτη θέση της ισχυρότερης οικονομίας στον πλανήτη. Σε πολλά, αν όχι σε όλα, οι κορυφαίοι ιστορικοί της δεκαετίας του '60 έπεσαν έξω. Ολοι, ωστόσο, συμφωνούσαν ότι δεν είναι εύκολο να λύνονται τα προβλήματα της ανθρωπότητας και υπογράμμιζαν: «Πρέπει να συνηθίσουμε να ζούμε δίχως λύσεις. Πρέπει να συνηθίσουμε να ζούμε τη μια κρίση μετά την άλλη, ελπίζοντας για το καλύτερο, αλλά δεχόμενοι το χειρότερο».\nΦτάσαμε, λοιπόν, στο χειρότερο, που δεν είναι η οικονομική κρίση, αλλά ο άμεσος κίνδυνος καταστροφής, αφανισμού του πλανήτη από την αλόγιστη εκμετάλλευση του πλούτου του και τον βιασμό της φύσης από την εγκληματική ανθρώπινη δραστηριότητα. Οι μεγάλες κλιματικές αλλαγές είναι η εκδήλωση αντίδρασης, είναι η εκδίκηση της φύσης. Τιμωρεί τους βιαστές της με ξηρασίες, με πλημμύρες που σαρώνουν πόλεις και χωριά, προκαλώντας τον θάνατο χιλιάδων ανθρώπων και την εξαθλίωση εκατομμυρίων κατοίκων όχι μόνο υποβαθμισμένων, αλλά και αναπτυγμένων περιοχών.\nΗ σωτηρία του πλανήτη και της ζωής πάνω σ' αυτόν είναι τώρα πανανθρώπινη υπόθεση, που σημαίνει ότι χρειάζεται παγκόσμια συνεννόηση για να παραμεριστεί η απληστία του κεφαλαίου, να περιοριστούν τα αδηφάγα οικονομικά συμφέροντα και επιτέλους να σεβαστούν οι κυβερνήτες τον χάρτη των ανθρωπίνων δικαιωμάτων, που μένει ένα ευχολόγιο. Οι υπερδυνάμεις καταρρέουν από την αλαζονική τους συμπεριφορά, υποτιμούν την πραγματικότητα και επιμένουν στην αυτοκρατορική νοοτροπία. Παίζοντας τον προφήτη του μέλλοντος ο Χένρι Κίσινγκερ, στο βιβλίο του «Αυτοκρατορία ή ηγετική δύναμη; Για μια διπλωματία του 21ου αιώνα», γράφει στο κεφάλαιο «Συμπεράσματα» ότι: «Μερικοί Αμερικανοί θριαμβολογώντας για την ισχύ της χώρας τους, προτείνουν να υπάρξει η ρητή διαβεβαίωση ότι υφίσταται μια αγαθοποιός αμερικανική ηγεμονία. Αυτή, όμως, η φιλοδοξία θα υποχρεώσει τις Ηνωμένες Πολιτείες να επωμισθούν ένα καθήκον το οποίο καμιά κοινωνία δεν κατάφερε ποτέ να διαχειριστεί με επιτυχία επ' άπειρον. Οσο ανιδιοτελείς και αν θεωρεί η Αμερική τους στόχους της, η κατηγορηματική επιμονή στην πρωτοκαθεδρία της θα ενώσει βαθμιαία όλο τον πλανήτη εναντίον της και θα την υποχρεώσει να επιβάλει τις απόψεις της, με συνέπεια να απομονωθεί και να εξαντληθούν οι πόροι της».\nΟ Χένρι Κίσινγκερ κυκλοφόρησε το βιβλίο του το 2001. Την ίδια περίοδο και άλλοι Αμερικανοί «προφήτες» κυκλοφόρησαν παρόμοια βιβλία. Ο Σμπίγκνιου Μπρεζίνσκι το «Η Μεγάλη Σκακιέρα» (1998), ο Πολ Κένεντι το βιβλίο «Προετοιμασία για τον 21ο αιώνα» (1993). Οι εξελίξεις, όμως, με την οικονομική κρίση, που ξέσπασε στις ΗΠΑ και μεταδόθηκε στην Ευρώπη, όπως και με τη ραγδαία άνοδο της Κίνας στις πρώτες θέσεις των οικονομικών υπερδυνάμεων, ανέτρεψαν πολύ γρήγορα τις προβλέψεις για να επιβεβαιωθεί ότι «ουδείς μετά Χριστόν προφήτης». Ο κόσμος, όμως, δεν μπορεί να πορεύεται με προφητείες, ούτε και να ζει «τη μία κρίση μετά την άλλη», όταν θα πρέπει, επιτέλους, να γίνει σεβαστεί η ανθρώπινη αξία και να περιοριστούν η δυστυχία και η εξαθλίωση με δίκαιη διανομή του πλούτου του πλανήτη.\nΤο 1963, εκτός από τους απαισιόδοξους «προφήτες», που προέβλεπαν ως τον μεγαλύτερο κίνδυνο για την ανθρωπότητα την κομμουνιστική Κίνα, υπήρχαν και οι αισιόδοξοι, όπως ο καθηγητής του Πανεπιστημίου της Βαρσοβίας Μίχαλ Λουνκ, που υποστήριζε, μεταξύ άλλων, ότι το 2000 ο κόσμος θα ήταν διαφορετικός χάρη στην ανάπτυξη της τεχνολογίας και της επιστήμης. Εγραφε σε σειρά άρθρων του ότι το 2000 οι άνθρωποι θα εργάζονται 30 έως 36 ώρες την εβδομάδα και η πληρωμένη άδεια δεν θα διαρκεί λιγότερο από έναν μήνα και στις περισσότερες περιπτώσεις θα έφτανε τις 6 εβδομάδες. Προέβλεπε ακόμη ότι χάρη στον ελεύθερο χρόνο και την ικανοποιητική αμοιβή των εργαζομένων «ο τουρισμός, τόσο ο τοπικός όσο και εκείνος του εξωτερικού, θα έχει τοποθετηθεί στην πρώτη θέση όλων των δραστηριοτήτων».\nΟ Πολωνός καθηγητής Μίχαλ Λουνκ έβλεπε τις εξελίξεις από τη θέση της σοσιαλιστικής ιδεολογίας. Αλλα, όμως, ετοίμαζε ο καπιταλισμός, ο οποίος κατάφερε να καρπούται τη μερίδα του λέοντος από την πρόοδο της επιστήμης και της τεχνολογίας, που ήταν μια πανανθρώπινη κατάκτηση, χρηματοδοτημένη από τους λαούς με μεγάλες οικονομικές θυσίες. Κατάφερε ο καπιταλισμός να αποδεχτούν ακόμη και σοσιαλιστικές κυβερνήσεις το δόγμα ότι η λύση στην κρίση του είναι «περισσότερη εργασία με μικρότερη αμοιβή». Που σημαίνει περισσότερα κέρδη των ολίγων του πλούτου και περισσότερη εξαθλίωση των πολλών.\nΟι ιστορικοί «προφήτες» του 1963 δικαιώνονται σε μια μόνο πρόβλεψή τους: «Πρέπει να συνηθίσουμε να ζούμε τη μια κρίση μετά την άλλη, ελπίζοντας για το καλύτερο, αλλά δεχόμενοι το χειρότερο». Αν το αποδεχτούμε, θα είμαστε άξιοι της μοίρας μας!\nΑναρτήθηκε από Nikos Kontotasios στις 7:22 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ όρος Αριστερά στην πολιτική, αναφέρεται κυρίως σε αντιλήψεις και θέσεις που μπορούν να χαρακτηριστούν «κοινωνικές». Στην πράξη είναι δυνατόν να αφορά διαφορετικά πράγματα, ανάλογα με τον τόπο και την εποχή, ενώ συντίθεται από διάφορους πολιτικούς χώρους (από ακροαριστερούς ως κεντροαριστερούς, καλύπτοντας όλο το ενδιάμεσο φάσμα) που μπορεί να έχουν ακόμη και αντικρουόμενες απόψεις για την οικονομική, πολιτική και κοινωνική οργάνωση.\nΣτη σημερινή εποχή η κοινή συνισταμένη των αριστερών πολιτικών απόψεων είναι η έμφαση στην κοινωνική δικαιοσύνη, στην ισότητα, στην αλληλεγγύη, στην προάσπιση του δημόσιου χαρακτήρα των βασικών αγαθών (π.χ. παιδεία, υγεία), στην περιβαλλοντική προστασία και στην εναντίωση απέναντι σε μία σειρά ανισωτικών αντιλήψεων, όπως ο ρατσισμός, ο εθνικισμός και η θρησκοληψία. Στην Αριστερά εντάσσονται συνήθως οι κομμουνιστικοί, οι αναρχοσοσιαλιστικοί, οι σοσιαλδημοκρατικοί και οι οικολογικοί πολιτικοί σχηματισμοί, ωστόσο υπάρχουν και ανεξάρτητοι φορείς που δεν αυτοπροσδιορίζονται με κάποιον από αυτούς τους όρους.\nΣε κεντρική διαφορά μεταξύ όλων των τάσεων της Αριστεράς και της Δεξιάς έχει αναδειχθεί μετά τη δεκαετία του '70 ο βαθμός ελευθερίας της αγοράς: η Δεξιά προωθεί την ελαχιστοποίηση του κρατικού παρεμβατισμού στην οικονομία και τη μέγιστη ελευθερία της αγοράς και των ιδιωτικών κεφαλαίων με στόχο την αύξηση της οικονομικής ανάπτυξης, ενώ η Αριστερά αντιπαραθέτει την ενίσχυση της κρατικής πρόνοιας προς ώφελος των κατώτερων κοινωνικών τάξεων, τη διατήρηση ρυθμιστικών ελέγχων επί των αγορών και την προοδευτική φορολόγιση αναλογικά με το εισόδημα (ώστε οι πλουσιότεροι να επωμίζονται μεγαλύτερο φορολογικό βάρος). Πολλές αριστερές οργανώσεις (ελευθεριακές και μαρξιστικές) αποζητούν μακροπρόθεσμα την κατάργηση του καπιταλισμού και την εργατική αυτοδιεύθυνση στα μέσα παραγωγής.\nΟ πολιτικός χώρος του ελευθεριακού σοσιαλισμού θεμελιώνεται πάνω στις αξίες της αλληλεγγύης και της ελευθερίας. Στο πλαίσιό του δεν υπάρχει καμία κοινωνική, πολιτική ή οικονομική ιεραρχία, αλλά όλοι οι άνθρωποι είναι ίσοι και συμμετέχουν ισότιμα στις πολιτικοκοινωνικές διεργασίες. Ο ελευθεριακός σοσιαλισμός επομένως για την πραγμάτωσή του απαιτεί πολιτικά υποκείμενα με πίστη στις αξίες της ελευθερίας και της αλληλεγγύης, απαλλαγμένα από την ανάγκη του να εξουσιάζονται απο κάποιον. Συνήθως απορρίπτει ρητά τόσο την ολιγαρχία όσο και την αντιπροσωπευτική δημοκρατία.\nΙστορικά στον ελευθεριακό σοσιαλισμό συγκαταλέγονται τα κινήματα κοινωνικού αναρχισμού (π.χ. αναρχοκομμουνισμός) και ποικίλες τάσεις ελευθεριακού μαρξισμού (π.χ. ο συμβουλιακός κομμουνισμός, ο νεομαρξισμός, οι καταστασιακοί κλπ). Τα κινήματα και οι τάσεις αυτές αντιπαρατίθενται τόσο με τον «κρατικιστικό σοσιαλισμό» (κυρίως τον λενινισμό και τη σοσιαλδημοκρατία), όσο και με τον φιλελευθερισμό. Ο διαχωρισμός τους από τον κρατικιστικό σοσιαλισμό ανάγεται στη διάσπαση της Πρώτης Διεθνούς, όταν οι αναρχικοί διαφώνησαν με το αίτημα των μαρξιστών για μία μεταβατική, μετεπαναστατική δικτατορία του προλεταριάτου η οποία σταδιακά θα αυτοδιαλυθεί και θα οδηγήσει έτσι στην ακρατική κομμουνιστική κοινωνία.\nΣήμερα, ο όρος ελευθεριακός χώρος ή αντιεξουσιαστικός χώρος χρησιμοποιείται ευρύτερα για να περιγράψει όχι μόνο τους επιγόνους του ιστορικού ελευθεριακού σοσιαλισμού, αλλά και για παρεμφερή πολιτικά κινήματα που απορρίπτουν ή επιχειρούν να υπερβούν τον κλασικό σοσιαλισμό από αντικαπιταλιστική και αντικρατική σκοπιά (π.χ. ο αναρχοατομικισμός, ο μετααριστερός αναρχισμός, το αυτόνομο κίνημα, η κοινωνική οικολογία κλπ). Στον αγγλοσαξονικό κόσμο, ο όρος ελευθεριακός ή δεξιός ελευθεριακός («libertarianism» ή «right libertarianism») χρησιμοποιείται εναλλακτικά και για να περιγράψει τον αναρχοκαπιταλισμό\nΑναρτήθηκε από Nikos Kontotasios στις 10:51 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 5:04 μ.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 11:21 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


«Θυμάμαι ότι σταμάτησα τον Φέτελ φεύγοντας από το γκαράζ και του ζήτησα να φορέσει πάλι την μπαλακλάβα, έτσι ονομάζεται αυτή η προστατευτική “κάλτσα” αν θέ-λετε, που φοράνε οι οδηγοί κάτω από το κράνος και τους προστατεύει από τυχόν εγκαύματα. Ο Φέτελ σταμάτησε και γέλασε επειδή νόμιζε ότι κάνω πλάκα. Εγώ του εξήγησα ότι δεν κάνω πλάκα και αν μπορεί να το κάνει, την φόρεσε λοιπόν και εγώ τράβηξα 4-5 κοντινές λήψεις στις οποίες ήταν χαμογελαστός και έκανε πλακίτσες. Κατεβάζω εγώ την κάμερα λοιπόν και του ζητάω αν μπορεί να μείνει λίγο σοβαρός χωρίς χαμόγελο. Δεν το περίμενε και η έκφραση του προσώπου άλλαξε αμέσως. Έχω τραβήξει άλλη μια λήψη όπου βγάζει την μπαλακλάβα και φεύγει. Όπως είδα μετέπειτα, η εικόνα αυτή ήταν και η μοναδική που δεν ήταν θολή», θυμάται ο φωτογράφος.\nhttps://fans.trikalaweb.com/wp-content/uploads/2021/06/43346-40-6977492921292156-158978083274140878-473056-01-vladimir-rys-048993-4189213477.jpg 768 1024 Admin https://fans.trikalaweb.com/wp-content/uploads/2020/09/fans.trikalaweb.png Admin2021-06-01 02:45:392021-06-01 02:45:39Ο Δημήτρης Μιχαλάκης και ο Vladimir Rys μας ξεναγούν στον Athens Photo World τους\nΟ Δημήτρης Μιχαλάκης και ο Vladimir Rys μας ξεναγούν... Άγριες Μέλισσες Spoiler: Η Μυρσίνη διψά για εκδίκηση...